ИСТОРИЯ, ИСТИНА И ЧЕСТ. 
СБОРНИК В ЧЕСТ НА ПРОФЕСОР 
СВЕТЛОЗАР ЕЛДЪРОВ 


ІҮОрМПА Мгхроуд 


ВА5 Іпѕііғиѓе о Ва! Кап 5ёиЯїіеѕ 
апа Сепеег оѓ Тћгасоіоду 


НІЅТОКҮ, ТКОТНАКО НОМОК: ОМТНЕ СОІТЕСТІУЕ УОТОМЕІЧНОМОК ОЕРКОЕ. 
ЅУЕТІОЈАК ЕІРАКОУ. А геуіем оЕ Копѕіапііпоуа, Каупа, ед. Тће Ніѕѓогіапѕ Ніѕѓогу: А СоПесііуе 
ҰҮоіите іп Нопог о Ше 65“ Вігіћаау апа 40 Уеагз о Асайетіс Асііуіѓу оў Ргојеѕѕог Ос Ѕуеоғаг 
ЕЩагоу. Ѕоба: Іутау, 2021, 400 рр. 15ВМ 978-954-9388-97-8. Пап ВшШрапап: Константинова, Райна, 
ред. Историята на историка. Сборник по случай 65 години от рождението и 40 години от 


началото на научната дейност на проф. дин Светлозар Елдъров. София: Иврай, 2021, 400 с. 


Кеумогдв: БуеПогаг Е!4агоу, ВаЖап һіѕіогу, пйтагу һіѕѓогу, СатоПс СҺигсһ іп Вшрапа, 
Вшрапап Огйродох СҺигсһ, Стеек Са ос Сһигсһ, соттипіѕі гергеѕѕіоп 


Впечатлява с обема и обхвата на темите си този том, посветен на научната дейност 
и творчество на професор Светлозар Елдъров - един от съвременните историци със 
сериозен принос в балканистичните изследвания на политическите, военните и ре- 
лигиозните събития през ХХ век. Особено ценно е изданието не само със статиите, 
проследяващи проучванията на професора историк, но ис обширното документално 
интервю с него, което запознава читателя с интересни страници от родовата и профе- 
сионалната му биография. 

Въвеждащият текст на полк. проф. Димитър Минчев неслучайно характери- 
зира проф. Елдъров като мускетар в българската историческа наука. Тази препратка 
към романистиката на Дюма отваря темата за научната доблест на професор Елдъ- 
ров и колегите му от Института за военна история да изследват най-драматичните 
моменти от българския ХХ век - освободителните войни в Македония и Одринско, 
Илинденско-Преображенското въстание, тежките национални загуби. 

От текста на проф. дин Тодор Петров читателят се запознава с участието на 
проф. Елдъров в създаването на военноисторическа секция към Института за военна 


история при Генералния щаб на БНА. Това е тъкмо времето, когато - очевидно със 

съзнание за грубите си грешки пред бъдещето на България - БКП се опитва да про- 
мени курса на своята интернационална политика и не само допуска, а дори насърчава 
по-задълбочени изследвания по националния въпрос. Безспорен успех е, че в истори- 
ческите среди по това време се появяват млади хора със сериозно отношение към нау- 
ката. Така още през 1985 г. младият тогава изследовател Светлозар Елдъров защитава 
дисертация на тема Сръбската военна пропаганда в Македония 1901-1912 г., която през 
1993 г. публикува под същото заглавие във Военното издателство. През следващите 
години се появяват и трудовете на неговите колеги - н. с. Тодор Петров (Четничес- 
кият институт на ВМОРО в Македония и Одринско 1899-1908 г.), на н. с. майор 
Димитър Минчев (Участието на населението от Македония в българската армия 
през Първата световна война 1914-1918 г.) и н. с. Николай Янакиев (Съпротивата 
на българското население от Добруджа срещу румънското господство 1878-1918 г.). 

Проф. Т. Петров изтъква големите достойнства и на един колективен сборник, 
подготвен от млади членове на военноисторическата секция успоредно с техните ди- 
сертационни трудове - Илинденско-Преображенското въстание от 1903 г. Военна 
подготовка и провеждане (София, 1992). Забележително е, че за кратко време първият 
тираж от 1200 бройки е изчерпан и това налага подготовката на второто преработено 
и допълнено издание през 2003 г. 

Както се вижда от текста на проф. дин Трендафил Митев, проф. Светлозар 
Елдъров има значителен принос не само за повдигането на академичното ниво на 
изследванията по военна история, но и за развитието на сп. Военноисторически сбор- 
ник през до-те години на ХХ век. Проф. Елдъров е не само сред историците, които 
активно публикуват в изданието през 70-те и 80-те години наред с Георги Марков, 
Георги Даскалов, Людмил Петров, Цветана Павловска, Димитър Минчев и други, 
а и допринася за развитието на военноисторическата наука със своите публика- 
ции през до-те години върху проблемите на Българските освободителни братства 
(вж. Сборник № 2 от 1994 г., също и съвместната му публикация с Ц. Билярски в сб. 
№ 2 от 1997 и сб. № з от 1998 г.), на Българската православна църква през Първата 
световна война (вж. Сборник № 4 от 1997 г.), на Върховния Македоно-Одрински ко- 
митет и Македоно-Одринската организация в България (в сб. № 1 от 1998 г.). 

Статията на доц. Стоян Германов представя дейността на проф. Елдъров във 
възобновения на 3 май 1990 г. Македонски научен институт наред с останалите му 
научни сътрудници от този период. Идеята на 42-мата учени и дейци, които участват 
в това възобновяване, е да се продължи високата академична традиция, положена от 
първооснователите на института през 20-те и 30-те години на ХХ век, сред които са 


авторитетни имена като проф. Иван Георгов, проф. Любомир Милетич, проф. Никола 


226 


ГУООМПА МІМРоОУА : КЕСЕМО)Е, РКУЕСГАОУ, 5БРКАУООХОАКМТА / 
КЕУІЕМ5, МОТІСЕЅ, КЕРОКТ5 : 2Е57ҮТҮ СУКУГО-МЕТООТА М5КТЕ : 10/2021 


Стоянов и др. Особено ценен колективен труд на Македонския научен институт и Ин- 
ститута за исторически изследвания на БАН е четиритомното издание Национално- 
освободителното движение на македонските и тракийските българи 1878-1944, 
което излиза в продължение на десетина години от 1994 г. насетне. Наред с остана- 
лите историци, с които посвещава вниманието си на тази обща проблематика, проф. 
Елдъров се откроява и със своите изследвания върху делото на бележити личности 
като Даме Груев, Гоце Делчев, Борис Сарафов, Димитър Ризов и други, както и върху 
културно-просветната дейност на Македоно-Одринските организации в България. 

Важен принос за опознаване дейността на проф. Елдъров внася с текста си 
д-р Ваня Стоянова, която разглежда неговите научни дирения по тракийския въпрос 
в рамките на Тракийския научен институт. Макар и закрит малко по-късно от Маке- 
донския, Тракийският научен институт, чийто пръв почетен председател е българ- 
ският екзарх Стефан, след промените през 1989 г. също възстановява своята дейност. 
Това се случва през 1994 г. и отново сред привлечените към него активни български 
учени еи проф. Светлозар Елдъров. Наред с вече споменатите му изследвания, тук се 
открояват и статиите му за Петко Киряков и дружество Странджа, както и проучва- 
нията върху униатството в България. Редица ценни публикации на проф. Елдъров са 
отпечатани във възстановената през 2002 г. поредица Известия на Тракийския научен 
институт - за Илинденско-Преображенското въстание (кн. п-12), за Католическата 
църква и българските униати (кн. 8), за българите в Одринска Тракия (кн. 10 и КН. 
13), за Капитан Петко Войвода (кн. 14-15), за Екзарх Йосиф (кн. 17) идр. 

Важен акцент в сборника придава публикацията на полк. проф. Сево Яваш- 
чев, който през погледа си върху колегиалните връзки и приятелството си с проф. 
Елдъров внася допълнителна ценна информация за неговия труд и мисията му на 
историк. Както обръща внимание авторът, професорът не може да бъде упрекнат, 
че е безпристрастен към фалшифицирането на националната ни история и не се 
притеснява аргументирано да представи мнение и по актуални проблеми, свързани 
с отношенията между България и Северна Македония. 

Върху научните интереси на проф. Елдъров в областта на българо-хърватските 
духовни, обществени и културни връзки е съсредоточен текстът на доц. Антоанета 
Балчева, с която, като активни учени в Института за балканистика с Център по тра- 
кология през последните десетилетия, внасят своя съществен принос в развитието 
на българо-хърватския научен обмен по два плодотворни проекта между Българската 
академия на науките и Хърватската академия на науките и изкуствата. Сред много- 
образните занимания на историка, който посвещава на посочената проблематика 


една монография и около 40 студии и статии, доц. Балчева специално подчертава 

характерния за тях широкомащабен анализ на ключови за двете историографии про- 
цеси и събития, с което се превръщат във важен фактор за изследване на двустран- 
ните отношения. Сред особено приносните моменти в този дял от научната дейност 
на проф. Елдъров са изведени неговите изследвания върху личности като епископ 
Щросмайер, архиепископ Роберт Менини, Крунослав Херуц, Франьо Брадашка и др. 

Към Документалното интервю, което обхваща малко повече от половината 
в сборника, въвежда текстът на неговия съставител и редактор Райна Константинова. 
Тя също споделя впечатленията си за историка, както и щрихи от подготовката на из- 
данието. Интервюто включва огромен материал, в който проф. Елдъров най-напред 
разказва за историята на предците си и за някои от по-забележителните личности 
в рода си като архиепископ Михаил Миров, стожер на рода му по бащина линия; 
прадядовците му Георги Елдъров и Димитър Кацаров, чиято отдаденост на маке- 
доно-одринското дело е главният стимул за научните търсения на професора по тази 
тема. Особено интересна част от интервюто е посветена на личността на монсеньор 
архимандрит проф. д-р Георги Елдъров, чичо на проф. Светлозар Елдъров. Изклю- 
чителен ерудит със значение не само за Българската католическа църква, монсеньор 
Елдъров е сред светлите личности вдъхновители за своя племенник. Неслучайно 
проф. Св. Елдъров споделя, че и биографията, и личността на архимандрита са уни- 
кални, споменавайки между другото, че до днес той остава единственият българин, 
имал възможност да общува едновременно с трима папи. 

Безспорно сред най-важните моменти от документалното интервю са споделе- 
ните мисли от професор Елдъров по повод две ключови теми от най-новата нацио- 
нална история - Македонският въпрос и Държавна сигурност. Обръщайки поглед 
назад към българската вътрешна и международна политика на Партията-Държава, 
професорът не се страхува да изрази доблестно позицията си за катастрофалните 
последици от престъпната политика [на БКП ~ б.м.] по отношение на Македония 
и македонските българи и за времето на осъзнаването или, другояче казано, на офи- 
циалното сваляне на ембаргото по Македонския въпрос от началото на бо-те години 
на ХХ век, благодарение на което стават възможни и собствените му занимания по 
темата. Чест прави на проф. Елдъров, че често в спомените си откроява дейността 
на учените и изобщо на личностите, които през годините са го впечатлявали с ин- 
телектуалните, духовните и етичните си качества. 

В сборника уместно е включено и Отвореното писмо на проф. Елдъров За 
истината и свободата. Към темата „Агентите на ДС във ВАК“ от юли 20п г. Това 
е не само един от документите за епохата, както го определя Райна Константи- 


нова, но първоразреден анализ на тежката и особено неприятна тема от най-новата 

национална история. Стойността на писмото се подчертава от разказа в първо лице 
на една от онези личности, чрез които Държавна сигурност нанесе най-перфидните 
си удари върху българските граждани за поколения напред. Оповестявайки като свои 
сътрудници интелектуалци, които под особен натиск и психически тормоз са били 
насилствено принудени да приемат сътрудничество, Държавна сигурност пост фак- 
тум се саморазправи с всеки опит за анализ и отхвърляне на тоталитарното минало. 
Затова и личният поглед на историка е толкова важен. Като племенник на монсеньор 
Георги Елдъров, както и заради интересите си в областта на Македонския въпрос, на 
Православната и Католическата църква във времената на държавния атеизъм, про- 
фесор Елдъров се оказва особено ценна мишена за Държавна сигурност. Очевидно 
за тази система на страха още по-важно е оповестяването на сътрудничеството му 
със службите. Професорът обаче се оказва препъникамък на този тоталитарен модел 
на управление. С Отвореното си писмо той прекъсва опита за политически шантаж 
и показва схемата на вербуване, елемент от порочната практика на политически 


злодейства. Затова нека напомним тук заключителните думи от това писмо: 


ДС беше героизирана, жертвите й унизени... Все по-малко ще стават ония, които вярват 
или твърдят, че ДС е действала по патриотични подбуди, за национални интереси, с дър- 
жавническа мъдрост. Нищо патриотично, национално и държавническо няма в това да 
мачкаш българската наука и българските учени. Независимо кога и как. 

Свободата и истината не се получават наготово. Те си имат цена и понякога се плащат 
със страдания и жертви. Това обаче е единствената кауза, за която човек си струва да се 
бори. 


Сред безценната информацията в документалното интервю са спомените на профе- 
сора за дом Абагар, за българската секция на радио Ватикана, за Католическата мисия 
след 1989 г. Откроява се и споделеното за част от собствените му научни изследвания, 
притежаващи особена значимост за самия него - например за католиците в България, 
за отношенията между Ватикана и България, за униатството в българската съдба, за 
българите в Албания... 

Научното издание, впечатляващо с разнообразната си информация, завършва 
с подробна библиография на научните трудове на професор Елдъров - изследовател, 
който заслужава уважението не само на своите колеги историци, но изобщо на бъл- 
гарското гражданско общество, изправено за кой ли път на поправителен изпит пред 


своите тежки и все така неразрешавани въпроси. 

